
Ministru kabineta rīkojums Nr. 103
Rīgā 2024. gada 19. februārī (prot. Nr. 7 12. §)
Par apropriācijas pārdali
· 1. Atbalstīt apropriācijas pārdali 2024. gadā Aizsardzības ministrijas budžeta ietvaros no budžeta programmas 33.00.00 "Aizsardzības īpašumu pārvaldīšana" 2 226 977 euro apmērā uz budžeta programmu 34.00.00 "Jaunsardzes centrs", lai ieviestu valsts aizsardzības mācības īstenošanai nepieciešamās amata vietas un segtu izdevumus par atlīdzību.
· 2. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

